Phil Bull
philbull@gmail.com
Shaun McCance
shaunm@gnome.org
Ορίστε την ένταση του ήχου για τον υπολογιστή και ελέγξτε την ακουστότητα κάθε εφαρμογής.
Ελληνική μεταφραστική ομάδα GNOME
team@gnome.gr 2009-2016
Δημήτρης Σπίγγος
dmtrs32@gmail.com 2012-2015
Φώτης Τσάμης
ftsamis@gmail.com 2009
Μάριος Ζηντίλης
m.zindilis@dmajor.org 2009, 2010
Θάνος Τρυφωνίδης
tomtryf@gnome.org 2012-2016
Μαρία Μαυρίδου
mavridou@gmail.com 2014

# Αλλαγή έντασης του ήχου

Για να αλλάξετε την ένταση του ήχου, ανοίξτε το μενού συστήματος από τη δεξιά πλευρά της πάνω γραμμής και μετακινήστε τον ολισθητή έντασης αριστερά ή δεξιά. Μπορείτε να κλείσετε πλήρως τον ήχο σύροντας τον ολισθητή τελείως αριστερά.

Μερικά πληκτρολόγια έχουν πλήκτρα που επιτρέπουν τον ελέγχο της έντασης. Φαίνονται κανονικά ως τυποποιημένα ηχεία με κύματα που βγαίνουν από μέσα τους. Είναι συχνά κοντά στα πλήκτρα "F" στην πάνω μεριά. Στα πληκτρολόγια φορητού υπολογιστή, είναι συνήθως στα πλήκτρα "F". Κρατήστε πατημένο το πλήκτρο Fn στο πληκτρολόγιο σας για να το χρησιμοποιήσετε.

Φυσικά, εάν έχετε εξωτερικά ηχεία, μπορείτε επίσης να αλλάξετε την ένταση χρησιμοποιώντας τον ολισθητή έντασης των ηχείων. Μερικά ακουστικά έχουν επίσης ολισθητή έντασης.

# Αλλαγή της έντασης ήχου για μεμονωμένες εφαρμογές

Μπορείτε να αλλάξετε την ένταση μιας εφαρμογής και να την αφήσετε αμετάβλητη για τις άλλες. Αυτό είναι χρήσιμο αν ακούτε μουσική και περιηγείστε στον ιστό. Μπορεί να θέλετε να κλείσετε την ένταση στον περιηγητή ιστού, έτσι ώστε οι ήχοι από τους ιστοτόπους να μην διακόπτουν τη μουσική.

Μερικές εφαρμογές διαθέτουν ολισθητές έντασης στο κύριο παράθυρο τους. Αν η εφαρμογή σας διαθέτει έναν, χρησιμοποιήστε τον. Αν όχι:

Ανοίξτε την επισκόπηση Δραστηριότητες και αρχίστε να πληκτρολογείτε Ήχος.

Κάντε κλικ στο Ήχος για να ανοίξετε τον πίνακα.

Πηγαίντε στην καρτέλα Εφαρμογές και αλλάξτε την ένταση της εφαρμογής.

Μόνο εφαρμογές που αναπαράγουν ήχους θα εμφανιστούν. Αν μια εφαρμογή αναπαράγει ήχους αλλά δεν είναι καταχωρισμένη, μπορεί να μην υποστηρίξει το γνώρισμα που σας επιτρέπει να ελέγξετε την ένταση Σε αυτήν την περίπτωση, δεν μπορείτε να αλλάξετε την έντασή του.